เรื่องร้องเรียน: โครงการนี้ ขาดการเอาใจจากเขต ไม่สนใจความเดือดร้อนของประชาชนเลย แจ้งเรื่องไรไป ไม่สนใจ  อยากให้ ผู้บริหาร ลงมาดูหน่อย
การดำเนินการของเจ้าหน้าที่: ได้ตรวจสอบตามข้อร้องเรียนแล้วพบว่า งานปรับปรุงซอยตากสิน 19 เชื่อมซอย 21 นั้น อยู่ระหว่างดำเนินการขุดรื้อและวางบ่อพักท่อระบายน้ำใหม่ให้มีขนาดใหญ่กว่าเดิม เพื่อเพิ่มประสิทธิภาพการระบายน้ำและแก้ปัญหาท่อและบ่อพักเดิมที่มีสภาพชำรุดและแตกร้าวจนอาจส่งผลให้ถนนยุบตัวได้ในอนาคต จากการก่อสร้างดังกล่าวทำให้ถนนมีสภาพเป็นหลุมบ่อ เวลาฝนตกมีน้ำขังเป็นแอ่ง จึงแก้ไขปัญหาโดยการลงหินคลุก ปรับเกลี่ยหิน และบดอัดด้วยรถแบ็คโฮ เพื่อให้ถนนมีสภาพใช้การได้ เพื่อทำการลาดยางแอสฟัลต์คอนกรีตต่อไป ส่วนกรณีการก่อสร้างล่าช้าเกิดจากการขุดรื้อท่อและบ่อพักเดิมแล้วพบปัญหาอุปสรรคแนวท่อประปาและท่อสื่อสารกีดขวางการทำงาน จึงได้ประสานการประปาเข้าดำเนินการรื้อย้ายวางท่อประปาใหม่ และขณะก่อสร้างต้องทำการหลบแนวท่อสื่อสาร ซึ่งปัญหาดังกล่าวเป็นปัญหาที่อยู่ใต้ดิน ในการสำรวจออกแบบไม่อาจคาดเดาได้ จึงได้เชิญผู้รับจ้าง ผู้ควบคุมงาน และกรรมการตรวจรับงาน เข้าร่วมวางแผนงานใหม่ ซึ่งได้สั่งการให้ผู้รับจ้างจัดชุดการทำงานเพิ่มอีก 1 ชุด เข้าดำเนินการในส่วนตลาดที่เชื่อมจากซอยตากสิน 19 และได้ขอความร่วมมือประชาชนให้รื้อย้ายหลังคากันสาดและแผงร้านค้าที่ทำการรุกล้ำทางสาธารณะ เพื่อเร่งรัดการก่อสร้างให้แล้วเสร็จเร็วที่สุด โดยคาดว่าจะแล้วเสร็จภายในเดือนกันยายน โดยระหว่างการทำงานจะส่งผลให้มีการจราจรติดขัด จึงได้สั่งการให้จัดทำป้ายเตือนแจ้งช่วงเวลาการทำงาน ระหว่างเวลา 10.00 น. - 17.00 น. เพื่อให้ประชาชนหลีกเลี่ยงการสัญจรและวางแผนการเข้าออกได้ และจัดคนงานในการโบกรถอำนวยความสะดวกในการจราจร พร้อมติดตั้งสัญญาณไฟแจ้งเตือนจุดเสี่ยงอันตรายในเวลากลางคืน
ความเห็นของผู้แจ้ง: เอาเวลาที่ท่านมาอธิบายนี้ กับไปวางแผนงานกันดีกว่า และประชาสัมพันธ์ ให้ชาวบ้านเขาเข้าใจว่าจริงแล้ว การเป็นอย่างไร เสร็จเมื่อไร แก้ไขความเดือดร้อนเบื้องต้น อย่างไรในระหว่างงานที่ยังไม่เสร็จ เพราะอีก 2-3 เดือน นั้นมันนานมากน่ะ ยิ่งกว่า โครงการก่อสร้างอุโมงค์มไหสวรรค์ และนี้ก็เกินระยะที่ ระบุไว้ในป้ายแล้ว 14 สค 66 อย่างให้ท่านตอบด้วยความจริงใจ
พื้นที่: แขวงสำเหร่ เขตธนบุรี กรุงเทพมหานคร